Adolphe Sax

Antoine-Joseph "Adolphe" Sax (1814 til 1894) esis Belga muzikisto, famoza pro lua inventuro, la saxofono. 

Naskinta en Dinant en Belgia, il facis fluti e klarineti dum yuneso, ed il studiis ca instrumenti ye la Rejala Konservatorio di Bruxel. De 1841 il rezidis en Paris. Il konstruktis nova instrumento, la saxhorno, qua esis buglo kun valvi; konstruktita en diversa grandesi, li divenis sucesoza.

Sax patentizis la saxofono, parte fondita sur la klarineto, en 28ma di junio 1846, ed il desegnis diversa grandesi di la instrumento. Il ganis bona reputeso pro la saxofono, ed il tale divenis docisto ye la Konservatorio di Paris en 1857.

Kategorio:Belgiana muzikisti
Kategorio:Inventisti